“Yesu kristo tahinduka, oku abaire ari nyomwazyo n’eri izooba nikwo ari kandi nikwo ariguma ebiro byoona.“

(Abaheburayo 13:8)

EBARUHA ERIKWETORORA okw`ikumi-n`ebiri 2011

Ab`eishe-emwe na beishe`emwe kazi abakundwa omuri Kristo,

Nimbaramutsya na rukundo mpango nk`oku omwaka 2011 guriyo ni gwiririra kuhendera kandi mbendeza emigisha ya Ruhanga aha bwomwaka oguriyo ogwa 2012. Kanshabe ekigambo kya Ruhanga kigambe neitwe namaani:

“Nk`oku Ruhanga ari omwetsigwa, ekigambo eki tubagambira tikiri Eego, kandi Ngaha; ahakuba Omwana wa Ruhanga yesu Kristo, ou twabarangiire, nyowe na Siluvaano na Timoseo, akaba Atari eego kandi na ngaaha, kureka omuriwe obutoosha ni Eego. Ahakuba byona ebi Ruhanga yaaraganiise biba Eego omuriwe; kandi tugirira omuriwe tuti, Amiina, ngu Ruhanga ahimbisibwe omriitwe. Kwonka Ruhanga niwe atuhamya naimwe omuri Kristo, kandi akatuhukaho amajuta; niwe yatutaireho akamanyiso, akatuha omukwato gw`omwoyo Orikwera omu mitima yaitu.” (2 Abakorinso 1:18-22)

“Ahakuba Ruhanga, obu yaaraganisa Abrahamu, akeerahira, ahabw`okutagira w`okurahira orikumukira…”

“N`ahabw`ekyo Ruhanga ku yaayenzire kworekyera kimwe abahunguzi b`ebi yaaraganiise, ku enaama ye etahinduka, yagihamya n`okurahira…” (Abaheburaayo 6:13+17)

Ruhanga akahinduka obuhame bw`ebyo byoona ebiyatebekanitse, ebyo byoona ebiyraganitse, ebiyagambire, kandi n`ebiyarangiriire kurabira omu ntumwa ze. Buzimazima, Ruhanga niwe buhame bwangye ngu ekigambo kye nigo mazima genyini omu kanwa kangye, nk`oku kyabaire kiri na Eliya, (1 Abagabe 17:24) kandi na Paulo (1 Abatesolonika 2:13) kandi na Petero okutwarira hamwe (1 Petero 1:25)- nk`oku kyarigire omu kanwa ke (Isaaya 55:10-11). Omu matebezo gari kureenga kanaan agu mburiire omu myaka makumi ataano ehingwire y`obuhereza bwangye, tinkagirga ngu “kikabaire kiri kiti nari kiri” konka ekigambo kya Ruhanga burijo kikaba kiri “Eego na Amiina!” kikaba kitakabaga “Eego-ngaaha.” Obuhame bw`ebi Ruhanga yaraganitse byoona buri omuri We-MUKAMA waitu, obukomooko bw`okurangirira kwaitu: Kristo, Omucunguzi waitu omukundwa. N`ahabw`ekyo nitukihamisiriza ogundi murundi: “Aha bwebyo byona ebi Ruhanga yaraganitse omuriwe ni Eego…” okugira ngu okurabira omuri itwe Amiina-okuhikirira-ebaase kuhikirira. Amiina nikimanyitsa: kibe nk`oku wagamba.

Entebekanisa yoona y`okujuna eyombekirwe aha musingye gw`ebyaraganisibwe, okutandikira omu kitabo ky`okutandiika 3:15 ahu kikugira ngu embibo ya Ruhanga eryaija eyate enjoka omutwe. Omubucunguzi obwijwiire: “… Ku araayehindure ekitambo ahabw`ekibi, Aryareeba oruzaaro rwe, ayongyere aha biro bye, Ebi MUKAMA arikwenda bihikirizibwe gye omu mukono gwe." (Isaaya 53:10) kandi “Abaijukuru baryamuheereza…” (Zaburi 22:30). Buri ki Ruhanga yaraganitse kyona nikihikirira omu baikiriza abamazima abari embibo Ye, ahabw`ekitinisa kya Ruhanga.

Abrahamu akaikiriza buri ki MUKAMA Ruhanga yamuraganise yona oba yaaba kyabaire nikikwata ahansi ya Kanaani, nari emigisha ya mahanga (Okutandika 12:2-3; Okutandika 15:5), nari okuraganisibwa okw`omutaano okwa Isaaka: “MUKAMA yaagira ati: Buzimazima, obunaku ku burihika, ndyagarika; kandi reeba, Saara omukazi waawe aryazaara omwana w`omwojo.” (Okutandika 17:21; Okutandika 18:10)

Bwanyima ya buri kuraganisibwa kikaba kihandikwa omunyuguta mpango kiti: “ABRAHAMU YAIKIRIZA MUKAMA, MUKAMA YAKIMUBARIRA KUBA OKUHIKIIRIRA.” (Okutandika 15:6; Abarooma 4:3).

Paulo akakibumbabumbira omu Bagalatia 3:8 ati: “Ebyahandikirwe, ahabw`okumanya ira ngu Ruhanga aryaiha aha banyamahanga orubanja ahabw`okwikiriza, biakarangira Abrahamu enkuru nungi, ebyo bitakabaireho, biti: Omuriiwe amahanga goona nimwo gariheerwa omugisha.”

“Nikwo kugira ngu, abazarwe omu mubiri tibo baana ba Ruhanga, kureka abazairwe omu ndagaano nibo babarwa kuba abaijukuru.” (Abarooma 9:8)

Omu kikurisitaayo abantu ab`okurenga omu buhumbi bubiri nibaikiriza omu muringo gumwe. Konka ekibuuzo kiri: Nooha orikwikiriza eki Ruhanga yagamba? Eki Ruhanga yaraganisa? Nooha orikwikiriza buri kigaambo? Obwo bwonka obu MUKAMA agamba naitwe nk`omuntu aha ndiijo okurbira omu kurangirira kw`ekigambo, ekireeta okwikiriza kandi kikatushuuruurirwa ebyaraganitsibwe, nikimanyisa ngu twine nawe akakwate akahuriire tukukwatanisa nawe omu mwoyo Arikweera. Obwe nibwe turi kumwikiriza omu mazima ahabw`okuba okwikiriza kwaitu kuhmiize omu kigambo Kye, omu biyaraganise.

Paulo akagumizamu omu 2 Abakorinso 1 kandi yatwariramu abaikiriza boona aha bamazima: “Kwonka Ruhanga niwe atuhamya naimwe omuri Kristo, kandi akatushukaho amajuta…” (omushororongo gwa 21). Okushukwaho amajuta nibwe buhame.okuraganisibwa nikwo kubanza bwanyima okwikiriza, eki kihikirira okurabira omuri itwe. Omusingye ogwamazima kandi oguhamiire ahari Kristo, hamwe n`okushukwaho kw`omwoyo, oguri kwetengyesa ebintu byona, byona biri hamwe (1 Yohaana 2:20-27).￼

Hanu ebitukugambaho tibikukwata aha kushukwaho nk`okukukwatsire abantu bakwingana na miriyoni 550 omu bigombe by`amadiini byona okurabira omu kigombe kyaba Pentekoti hamwe naba karizimatiki kandi nibakitwara nka enkora ey`omwoo ehikire. Ow`eishe-emwe Branham omu itebezo “abashukirweho amajuta ab`ebiro bya bwanyima” akagamba aha byanga bishatu eky`omubiri, eky`omoyo hamwe n`ekyamagara kandi yahamya ngu abantu nibabasa kutunga Omwoyo Arokwera omukyanga kya kabiri batazairwe bwakabiri omu magara gaabo kandi batajunirwe. Omuri eki akajuriza Matayo 5:45 ahikikugira ngu Ruhanga najwisiza omushana abarungi na babi kandi ayohereza enjura ahabahikiriire nabatahikiriire. Omwoyo wa Ruhanga buzimazima akashukwa ahari boona abine omubiri (Yoeli 2:28) kandi atwiire nagyenda omu bantu okurugira kimwe aha kiro kya Pentekoti, nk`oku Omwoyo yabaire agyendagyenda ahaiguru ya maize obu yabaire nahanga ebihangirwe (Okutandika 1:2). Enshonga ecwiremu n`embibo, kandi embibo y`omwoyo n`ekigambo (Mako 14:20; Luka 8:11). Embibo-kigambo tebyirwe omukyanga ky`omwoyo kureka omu kya magara. Omukigambo buri mbibo neuezaara. Embibo enungi n`abaana b`obukama bwa Ruhanga (Matayo 13:36-39), kandi bazairwe obwakabiri n`omwoyo wa Ruhanga nabaijura kandi abegyesa, kandi abebembera omu mazima goona (Yohaana 16:7-15).

Omukujuriza Matayo 24:23-26, ow`eishe-emwe Branham akakishobororagye ngu n`omwoyo Arikwera arikukora hati, kandi nabwe na baanabi nibakijuriza. Abashukirweho omu biro bya ahamuheru nibaija kutambuza ekishushwani ngu nabo nibatambura nk`oku Baiburi erikworeka ngu MUKAMA akaha okurabura oku: “ahakuba haryaimuka abarikweyeta Kristo na baanabi b`ebishuba, baryakora obumanyiso bukuru n`ebyokutangaaza, babone kuhabisa n`entoore, kyaba nikibaasika.” (Matayo 24:24). Ekibuuzo ekihikire ni: Bazairwe Ruhanga? Bazairwe obwa kabiri (Yohaana 5:18-21)? Nari bagwiire omu buhangwa bwaabo kandi n`omunyegyesa zaabo? Kandi nibakwatira omuhanda ogugumire nemigyenzo yabo kandi bavunuura kubi buri kigambo barikubanganisa? Omuri eki, ebigmbo ebi MUKAMA yahaire abahandiiki enyimaho biriyo nibiba ebyamazima n`oburi hati: “N`enki ekirikubazibira kushoborokyerwa eki ndikugamba? N`ahabwokuba timurikubaasa kworobera kigambo kyangye… Owa Ruhanga ahurira ebigambo bya Ruhanga; imwe eki mutabihuririra n`ahab`okuba timuri ba Ruhanga.” (Yohaana 8:43+47)

Ekanisa eya Yesu Kristo eya mazima, ei We wenyini yayecunguriire (1 Petero 3:18) kandi ei We wenyini Ari kweyombekyera (Matayo 16:18), negaruka aha kutandika, aha kigambo ekitwiire nikirangiriirwa okurugira kimwe aha kiro kya Pentekoti (Ebyakozirwe 2) aha nyegyesa eyarugire kimwe Yerusaalemu okuruga aha rushozi Sayuuni (Isaaya 2:3; Ebyakozirwe 2) kishemereire kuba nikihamibwa busya buri kaire: omu kanisa y`omujigaijo (Abaheburaayo 12:23), omu itebezo ery`okubanza hamwe n`erya aha muheru, okubatiza okwa maize okw`okubanza hamwe n`okwa aha muheru okw`omwoyo, ebicoonco byona eby`omwoyo, ebijuma byona eby`omwoyo, kandi obuhereeza bwona nibwiija kuba buzimazima buri bumwe. Ebintu byona nibyaija kugarurwa butsya, nk`oku byabaire biri aha kutandika. Buri nyegyesa hamwe na buri mucwe ebihandikirwe omuri Baiburi byona hamwe nikwe biragume omukanisa y`endagaano entsya (Ebyakozirwe 2:42), ahakuba ekigambo kya Ruhanga kigumaho ebiro byona (Isaaya 40:8; 1 Petero 1:25).

Aha muheru gw`ekyahandikirwe kyaitu ekyayanjurwa, Paulo ogundi mulindi akata okuhamya ahariiwe, MUKAMA waitu: “…niwe yatutaireho akamanyiso, akatuha omukwato gw`omwoyo Orikwera omu mitiia yaitu”. Nahabw`ekyo ogwe weena owatiibweho akamanyiso tashukirweho mwoyo omukyanga (realm) kye kyakabiri kwihah atungire Omwoyo omu magara ge (soul), n`omu mutima gwe. Akamanyiso nikabaho konka twaheza kutunga ekigambo ekyamazima ahabw`okwikiriza.

“Kandi naimwe, ku mwaherize kuhurira ekigambo ky`amazima, niyo njiri y`okujunwa kwanyu, mukaikiriza Yesu, mwahamibwa omuri We nakamanyisonk`omwoyo Arikwera owaraganisibwe”. (Abaefeso 1:13). Nikikora ahabw`obutahwaho bwona kandi tikikahindurwa.

“Kandi nitumanya ngu omwana wa Ruhanga akaija, yatuha okwetegyereza, ngu tumanye ow`amazima; naitwe turi omuri ogwo ow`amazima, niwe Yesu Kristo omwana We. Ogwe niwe Ruhanga ow`aazima n`amagara agatahwaho” (1 Yohaana 5:20).

Kandi ahabw`eki kyonka nibwe turi kwetegyereza ekyagambirwe omuri Yohaana 3:34: “Ou Ruhanga yatumire agamba ebigambo bya Ruhanga: ahakuba Ruhanga ku aza kuha Omwoyo, tamurenga”

Ogwe weena otumirwe Ruhanga tarikuburira bivunirwe kubi okwihaho ekigambo kya Ruhanga ekiri kwera, omu muringo ogu kyaburirwemu omukutandika, kandi abo boona aba Ruhanga nibakihurira kandi baikiriza eki ebyahandikirwe birikugamba kandi hamwe n`ku biri kugamba. Nibateeka omutima munonga ahakwehanangiriza okw`ahamuheru kandi tihariho nakimwe eki bari kucwanuraho. (Okushuuruurirwa 22:18-21).

Abrahamu akaikiriza kandi yayorobera Ruhanga kandi yaheebwa akamanyiso k`okusharwa (Okutandika 17:10-13) nka akamanyiso k`endagaano, reero kaaba ak`okureberaho k`okuhikirira ahabw`okwikiriza kwe (Abarooma 4:11). Omu bwiire obwe kukaba kuri okusharwa okw`omubiri; mbwenu hati n`okusharwa kw`omutima: “… kandi okushrwa kw`omutima okw`omu mwoyo, kutari kw`omubihandiiko, nikwo kusharwa…” (Abarooma 2:29)

Omu 1 Abakorinso 9:1-3, Paulo akatonganirira okutumwa kwe nk`omuntu owarebireho MUKAMA waitu Yesu, kandi akeeta abaikiriza boona ati: “… timuri omurimo gwangye omuri MUKAMA?” Akaba yabaaburiire ekigambo kya Ruhanga nk`oku okutumwa kwe kwabaire kuri kandi akagumizamu yahaandiika ati: “n`obu ndaabe ntari ntumwa aha bandi kwonka ahariimwe ndi entumwa: ahabw`okuba imwe muri akamanyiso omuri MUKAMA k`okumanya ku ndi entumwa buzima. Eki nikyo ndikwetonganira ahari abo abarikumpakanisa…”. Eki nakyo nikigarukamu abo boona abarikuza omurukiiko rw`okunsharira orubanja.

Akamanyiso nikateebwa aha kihandiiko (document), ekikuhamya (certificate). Ekaba etari kanisa eri kuyoora buyoora okwihaho ekaba eri ekanisa eya Yesu Kristo eyabeireho okurabira omu buhereeza bwe nk`entumwa obu yakwatsibwe Ruhanga kandi akaikirizibwa nk`okutunga akamanyiso.

Omuri 2 Timoseo 2:19 entumwa Paulo akagamba aha kamanyiso aku ekanisa eyombekirweho: “kwonka omusiingi gwa Ruhanga oguhamire guriho, gwine akamanyiso aka ngu MUKAMA namanya abe. Kandi, ngu omuntu weena orikugamba ei ziina rya MUKAMA arugye omu bubi”.

Abatoreinwe bonka nibo batibweho akamanyiso kandi bariho akamanyiso ka Ruhanga. Nibakiira obuhereza obu Ruhanga ateireho; nibagyenda omu rugyendo rwaabo na Ruhanga okuhitsya aha muheru.

Oku nikwo MUKAMA Arikugira: “Komera kimwe ebirikuhamya, ohamye n`akamanyiso ebiragiro omu beegi bangye.” (Isaaya 8:16).

Ekitabo eky`enaama omukushuuruurirwa 5:1 kikakomwa n`obumanyiso mushanju: “Kandi omu mukono gwa buryo gw`ogwo ashutami aha kitebe ky`obukama nareebamu omuziingo gw`ekitabo ekihandikirwe omunda n`enyima, kandi kikomirwe n`obumanyiso mushanju.” Obumanyiso bukabamburwa, kandi ebirimu bikamanywa ahabw`okushuuruurirwa. N`obu kiraabe kirikityo, abo bonka abatiibweho akamanyiso nibo bari kwetegyereza ebintu byoona omu mazima gaabyo okurabira omukushuuruurirwa kw`omwoyo. Nibo beegi ab`amazima. Ekyo n`ekintu ky`okujwijukwa munoonga omu bwiire bwaitu. Kandi omu bikwatireine neeki, okwetwa, okwetanisa, okweteekateeka, kandi hamwe n`okugaruka obusya nibibaho. Aka nako na kaire ak`okutebwaho akamanyiso hamwe n`omwoyo owaraganisiibwe obw`entumwa obw`ekinabi obwa aha muheru buriyo nibugyenda omu maisho.

Obutumwa obu buriyo nibugyenda omu maisho, kandi abo boona abaine amatu nibza kuhurira eki omwoyo arikugambira amakanisa. Nibo basinguzi abakuza kuhungura ebintu byoona kandi nabwe bakashitama n`omucunguzi aha kitebe kye kandi bategyeke nawe omu butegyeki bwe bw`emyaka rukumi (millennium) (Okushuuruurirwa 3:21) kandi nabwe ekyaraganisibwe eki ni Eego kandi Amiina.

Okubanza ekigambo ekyaraganisibwe nikihandikirwa abaana abaraganisibwe, reero Omwoyo owaraganisibwe nawe ahikirize ekiyatumirwe, reero aha muheru hakurataho okutebwaho akamanyiso.

Omundaagano enkuru, Ruhanga akahikiriza ebiyaraganiise na Abrahamu, Isaaka, Yakobo kandi hamwe na Israeli. Omu kitabo ky`ebiragiro 9:5 nitushoma ngu: “Torikuza omnsi yaabo kugikubuura ahabw`okuhikirira kwawe nari okugororoka kw`omutima gwawe, kureka ahabw`obubi bw`ago mahanga, nikyo MUKAMA Ruhanga waawe arikubangira omu maisho gaawe, kandi ngu abone kuhamya ekigambo eki yarahiire naaragansa baashwenkuru, Abrahamu, Isaaka na Yakobo.”

Omuri Yoshua 23:14, Yoshua akehanangiriza abantu obu yagyenda: “… kandi mwena nimumanya gye omu mitima yaanyu n`omu magara gaanyu, ku hatariho kintu na kimwe ekibuzire aha birungi byona ebi MUKAMA Ruhanga waanyu yaabaraganise; byona bikabahikaho; tihariho kintu na kimwe ekitarabeireho”

Aha kiro ky`okumurikira Ruhanga Hekaru, Sulemaani akashaba ati omu shaara ye: “MUKAMA Ruhanga wa Israeli asiimwe, owahikiriize n`omukono gwe ekiyaraganiise tata Daudi n`akanwa ke … mbwenu MUKAMA yahikiriza ekiyaraganiise; ahabw`okuba naaza omu mwanya gwa tata Daudi, naagaruka aha kitebe ky`obugabe bwa Israeli, nk`oku MUKAMA yaraganiise; kandi nyombekire egi nju ahabw`eiziina rya MUKAMA Ruhanga wa Israeli.” (1 Abagabe 8:15+20)

Okuraganisa okwabaire nikukirayo okw`omundagaano enkuru, n`obu kirabe kyabaire kiri kityo, kukaba kuri okuraanga ngu omucunguzi aryaija. Eky`okureberaho kihandikirwe omuri Isaaya 7:14 ngu: “Nikyo MUKAMA Weenka aribaheera akamanyiso, reeba, omwishiki oshugaine aryagira enda, azaare omwaana w`omwojo amweete Emmanueli.” Obwiire ku bwahikire kandi Mariya akakiira okurangirira okwe ngu niwe kikozeso ekyatoreinwe kuhikiriza eki, Mariya akagira ati, “Reeba ndi omuzaana wa MUKAMA; kimbeho nk`oku waagamba.” (Luka 1:38)

Elizaabeesi, nyina wa Yohaana akakihamya, agambisibwe Omwoyo Arikwera wa Ruhanga: “kandi ohairweomugisha; iwe owaikiriize ku ebiwaagambiirwe MUKAMA biri hikirizibwa. (Luka 1:45)

Omu kutandiika Zakaria akaba ateikirize ku we n`omukazi we Elizaabeesi babeire bashemereire kuba abazaire b`omutebekanis w`omuhanda obu maraika yamuretera obutumwa . okwihaho nawe aha muheruaketegyereza ngu ekigambo kya Ruhanga kiriyo nikihikirira kandi, aijwiire Omwoyo Arikwera, akagamba ebigambo ebi arikuragura: “Nk`oku yagambire naaraba omuri baanabi be abarikwera, abaabaire bariho ira n`ira…” (Luka 1:67-80).

Ahakutandika kw`ekanisa y`omundagaano entsya obu Omwoyo Arikweera yashuuma, Petero akashobororera ekyabaho ako kaire ababaire bamuhurikiriize: “Kureka eki nikyo kyaragwirwe nabi Yoeli ati; Ruhanga akagira ati: omu biro by`ahamuheru ndyashuka omwoyo wangye aha bantu boona; abatsigazi baanyu na bahara banyu baryaragura; abatsigazi baanyu baryayorekwa, n`abagurutsi baanyu baryaroota ebirooto…” (Ebyakozirwe 2:16-17)

Omu mazima, “ebi Ruhanga yaraganise biguma biri eby`ebiro byona kandi bitakabaasa kutengyesibwa: Yesu akakoma ebiyaraganise n`akamanyiso k`eshagama Ye omu kigambo kye” (ekyeshongoro ekya yeshongwirwe Levi Pethrus, Stockholm). Byona ebi Ruhanga yaraganiise ni Eego kandi Amiina, kandi naitwe nitubaasa kuba bamwe aha bi Ruhanga aturaganise. Okuraganisibwa okw`amaani ni okugaruka kwa Yesu Kristo, nk`oku kyatugambiirwe omuri Yohaana 14:1-3. Ahanyima y`obucunguzi obwahweire, Yesu Kristo akatemba omu iguru, ei yatutekatekyeire omwanya, kandi aryagaruka omu muringo nigwo gumwe nk`oku yatembire (Ebyakozirwe 1:9-11).

Okugaruka kwa Kristo kandi na buri kimwe kyona ekyeine akakwate nakwe, nahabwekyo, naitwe niyo nshonga yaitu nkuru. Arikwebemberwa Omwoyo, Paulo akagamba ebigamboebi kandi omu bwiire obu naitwe ebi bigambo nibitukwataho: “Ruhanga Weenka Abeereza kimwe; kandi emyoyo yaanyu n`amagara gaanyu n`emibiri yaanyu birindwe gye,bishangwe bitaine ki birikuhanwa aha kiro ky`okwija kwa MUKAMA waitu Yesu Kristo. Ogwo ori kubeeta n`omwesigwa; kandi n`okukora niwe arikukora. (1 Abatesalonika 5:23-24) Amiina.

N`obu kirabe kiri kityo, oku kwahanangiriza okwa maani nikuza ahari abo abaikiriza abamazima, abo abatairweho akamanyiso kandi abategyereize ngu emibiri yaabo ngu ehindurwe: „Kandi mutarigwisa kubi Omwoyo Arikwera wa Ruhanga owaabateereirweho kuba akamanyiso okuhitsya aha kiro ky`okucungurirwaho. Obusharizi bwona n`ekiniga n`okugubwa kubi n`oruyombo n`okujumiirana, hamwe n`eihari ryona biihwe omuriimwe. Mukorerane gye, mugirirane, nk`oku Ruhanga ya basaasiire omuri Kristo.“ (Abaefeso 4:30-32)

Reka nshabe MUKAMA kandi omujuni atuhe itwe tweena okugira ngu tubaase kureeba okumariira, omu kukewatanisa hamwe n`okwikirizana okuhikire na Ruhanga hamwe n`ekigambo kye obwe otwariiremu n`abantu hamwe n`abagyenzi baabo kandi boona hamwe omuri rukundo ya Ruhanga ehikire, obwe reero tubone kuza ahakutwarwa.

“Mbwenu nimbatsigira Ruhanga orikubaasa kubagumya, nk`engiri yangye n`okubuurira ebya Kristo oku biri, ebirikwikirizana n`enaama egyo ekaba esherekirwe okuruga ira n`ira; kwonka hati eshurwirwe, kandi yamanyisibwa aha mahnga goona omu byahandikiirwe banaabi, nka Ruhanga Otahwaho oku yaaragiire, ngu amahanga ago gabone kumwikiriza n`okumworobera. Ruhanga ow`obwengye omwe wenka aheebwe ekitinisa ebiro byona ahabwa Yesu Kristo. Amiina.” (Abarooma 16:25-27).

N`oha oikiriize ebi twarangire?
(Isaaya 53:1; Abarooma 10:16; 1 Yohaana 1:5)

Obutumwa obwa ahamuheru buriyo nibuburirwa omu mahanga goona okugira ngu bureteho okworobera okwikiriza. Nk`oku Paulo yakihandikire omu Barooma 1:1-7, eki nikibaho aha musingye gw`ebyahandikirwe eby`obunabi. “Kandi twine ekigambo ky`obunabi ekirikukira kuhamibwa…” kandi tihariho nshoborora mbi yoona ey`omuntu eri kwikirizibwa. Okwe nikwo Petero yakishoborwire omu kuhandiika kwe omu yahangire amaisho okugaruka kwa Yesu Kristo (2 Petero 1:16-21).

Ekyo kitakabeireho, okuraganisibwa okw`omutaano okuri kuruga omuri Malaachi 4:5 nikuhikirira: “Reeba ndyaboherereza nabi Eliya, ekiro kya MUKAMA ekikuru kandi ekiri kutiinisa kitakaizire.” Eki kikahamibwa MUKAMA waitu, kandi omu muriingo nigwo gumwe akagaruka yahamisiriza n`ekiri kukurataho: “kandi agarure ebintu byona busya.” (Matayo 17:11; Mako 9:12). Aha mpaha twineho OKU NIKWO MUKAMA ARIKUGIRA y`emirundi ebiri, ehamibwe Matayo hamwe na Mako. Kandi nabwe oku kuraganisa oku tikuri eego ningashi ngaaha, okwihaho kuri Eego hamwe na Amiina! N`obu kirabe kiri kityo, abo boonka abarikwikiriza nk`oku ebyahandikirwe biri kugira nibo baraaze kutunga okushuuruururwa okuri omubyahandikirwe ebyo, kandi nibo baratungye omugabo omukuhikirira kwabyo. Eki Paulo yahandikire enyimaho n`oburi hati nikikikora: “Namnwenu omu bunaku obu nikwo biri, hariho abantu bakye abatsigaireho abaatoorainwe embabazi.” (Abarooma 11:5).

Obwiire bwingi tukizire kwehenangiriza abantu okuta omutima munonga aha bi ow`eishe-emwe Branham yagambiirwe okuruga omu kanwa ka MUKAMA omu kwezi kwa mukaaga ebiro 11, 1933, ebirikugira ngu obutumwa nibwo bukuza kutebekanisa okwiija kwa Kristo okwa kabiri. Kukaba kuri okubaho kwa Ruhanga okwa maani kwiine akakwate n`entebekanisa ya Ruhanga y`okujina hamwe n`okugaruka kwa Kristo. Eki kyahandikirwe n`oburi hati kikyakora: “Bizimazima MUKAMA Ruhanga takora kintu kyona, Atabandize kukishuuruurira bairu be baanabi.” (Amos 3:7).

Nabi niw`omwe Malachi owaragwiire aha mutebekanisa w`omuhanda, Yohaana omubatiza (3:1), nawe akaragura ahari nabi owaha muheru oriija aha kiro kya ahamuheru ky`okujuna, ekiro kya MUKAMA ekikuru kandi ekirikutiniisa kitakaizire. Eki n`ekya maani, kandi na MUKAMA waitu wenyini akakihamya. Eki ekyaraganisibwe nakyo ni Eego kandi amiina.

Ruhanga aketwarira entumwa ze ezi We wenyini yayetumiire omu ndagaano enkuru hamwe n`omundagaano ensya, konka obujurizi bwaabo hamwe n`obutumwa bwaabo bikatusigirwa omuri Baibuli. Ow`eishe-emwe branham akahikiriza okutumwa kwe aha bikwatireine n`oku Ruhanga yabaire ashemereire kuba natugambira bishurwirwe. Omu ndeeba y`omwana w`omuntu, akeetwa ahonaaho kandi kitetekatekirwe, nka Yohaana omubatiza konka omurimo gwona oguyabeire ashemereire kuba nakora gukahwa. Ekigambo ekyashuurwirwe, obwe otwaariiremu n`enaama z`obukama bwa Ruhanga kandi hamwe n`okubambura obumanyiso, byona tukabisigaza. Kandi nabwen`ahanyuma y`okugyenda kw`oweishe-emwe Branham, enaama ya Ruhanga yoona eriyo n`egumizamu hatariho kuteganisibwa kwona nk`obutumwa bwa Ruhanga bw`okujuna ahabw`okutumwa okurugiire kimwe ahari Ruhanga. Okuburiira oku nitushangamu ekicweeka eky`okwegyesa kandi hamwe n`ekicweka eky`obunabi. Twakireeba omu muriingo ogu “Engiri eijwiire” (Full gospel) eya Yesu Kristo obu hati eriyo n`eburiirwa nk`obutumwa obwa ahamuheru Yesu Kristo atakagarukire omu nsi yoona nk`omujurizi (Matayo 24:14).

N`eiraka ry`okusiimwa eririkweeta abaishiki boona abashugaine abategyereize okwiija kwa kishweera: “Reeba kishwera yaija! Mushohore tumubugane.” N`eiraka eririkweeta okurugayo. “Na`habw`ekyo mubarugyemu, mubeetaaniseho, nikwo MUKAMA arikugira; mutarikora aha kintu ekitashemeire…” (Isaaya 52:11; 2 Abakorinso 6:17-18). Kandi nabwe, abaishiki abashugaine ab`obwengye bonka nibo barikwikiriza obutumwa obu obw`ahamuheru omu muriingo oguhikire kandi oguri kwetegyerezibwa, batongireho n`obu kakuba akatonyeze kakye k`envunuura mbi. Nibo bonka abarikwikiriza byona ebirikushangwa omu bya handikiirwe. Ahabw`okushuuruuriirwa Ruhanga nibebemberwa kutaaha omu briyo nibihikirira hati. Nibaza kuba betekatekire kandi nibaza kugyenda na kishwera aha bugyenyi bw`omwana gw`etaama (Matayo 25:10).

Okuta ekintu omu mwaanya gwaakyo

Nikishangwa nkahi, kishemereire kuteebwa nkahi omu ntebekanisa ya Ruhanga y`okujuna obu MUKAMA yagira, “Omu biro ebyo obukama bw`omu iguru buryashusha nk`abaishiki ikumi…” (Matayo 25:1)? Omuri Matayo 24 MUKAMA akaragura aha biribaho omu bwiire obu obw`ahamperu. Nk`akamanyiso k`omutaano akakigamba omu nfumu y`omutiini okugaruka kw`abaana ba Israeli omunsi ya baishenkurubo, omunsi eyaraganisibwe. Akenda kutworeka butunu ekiriyo nikihikirira turi kwereebera na maisho gaitu Nk`oku okuraganisa kwe kuri: “mutyo naimwe ku murireeba ebyo byona, mumanye ku ari haihi, kuyahikire n`aharwigi” (Matayo 24:33). Kandi MUKAMA akagamba ahakugaruka kw`omwaana w`omuntu, yagyeragyeranisa ebiro ebi nk`ebiro bya nooha, kandi yakihamisiriza omurundi gwa kabiri: “… Nikwo n`okwija kw`omwana w`omuntu kuriba.” Aha kugaruka kwe, okututegyereize n`ekihika kingi, omwe aryatwarwa ondiijo asigare (orunyiriri 40-41). Eki nikibaho aha kutwaarwa. Nahabw`ekyo ebigambo ebi ebirikwehanagiriza nibigambwa: “N`ahabw`ekyo naimwe mweteguure, ahabw`okuba obunaku obu mtarikuteekateeka, nibwo omwana w`omuntu ariiziramu.” (orunyiriri rwa 44).

Ebintu byona ebyagambirwe MUKAMA waitu-n`engamba hamwe n`okuraganwa kw`engamba, enjara, hamwe n`emitsitsa, hamwe n`ebisha byona ebikuza kuba omunsi omumazima biriyo nibihikirira obwe turi kubyereebera n`amaisho gaitu: “… kandi aha nsi amahanga garyashaasha, gashobeirwe ahabw`okuhoorera kw`enyanjaa n`ebingonzi…” (Luka 21:25). Omu muriingo nigwo gumwe ekindi ekiriyo nikihikirira turikukyereberea n`amaisho gaitu n`eki MUKAMA Yagambire ekya kuratsireho omuri Matayo 24:45-47: “Nimwambari ki ow`okwetsiga kandi ow`obwengye, ou MUKAMA we yaatsigiire ab`omu ka ye kubagaburira omu bunaku obuhikire?” Eki nikingana na OKU NIKWO MUKAMA ARIKUGIRA, kandi nikikwaata aha kanisa. Ruhanga tarohereize nabi ngu abiike bubiika eby`okurya kwonka, nk`oku ow`eishe-emwe Branham yakyorekire emirundi munaana omu bwiire oburi kurugira kimwe omu kwezi kwa kashatu 11, 1962, okuhikira kimwe okwezi kwa mukaaga 28, 1963, okwihaho akagaruka yayehanangiriza ngu ebi by`okurya bigaburirwe ab`omuka boona. Okurabira omu buhereeza obu, amaka goona agari hamwe, nk`oku gatekatekirwe MUKAMA nigagabura ekigambo kiri kushushwana, eky`okurya ky`omwoyo kiri kushushwana. Okwo nikwo ekigambo ekyashuurwirwe kihindukire eky`okurya ky`omwoyo ahari itwe tweena.

Abo boona abarikwokiriza ngu buri kimwe kyona kihwaho n`obuhereza bw`oweishe-emwe Branham aha muheru gwa byona nibehakana eki MUKAMA yagambiire ow`eishe-emwe Branham omu kwezi kwa mukaaga 11, 1933, obu yabaire nabatiza abaikiriza omu mugyera gwa Ohio, obu iguru ryaiguka kandi ekyererezi ekitari kya buriijo kikashuuma, kirikureebwa buri omwe weena owabaire ariho, kandi omu kyererezi omwe harugamu eiraka eryagizire riti: “Nk`oku Yohaana omubatiza yatebekaniise okwiija kwa Kristo okw`okubanza naiwe watumwa n`obutumwa oburikuza kutebekanisa okwiija kwa Kristo okw`akabiri.” Nibaikiriza ekijumbwirweho kandi ekigwiire ekitakigamba aha kintu kyona ekiri kweetwa “obutumwa”: “Nk`oku Yohaana omubatiza yatumirwe kutebekanisaa okwija kwa Kristo okw`okubanza naiwe watumwa kutebekanisa okwiija kwa Kristo okwakabiri.” N`ahabw`ekyo, nibanga ogwe oriyo natwara obutuumwa omu maisho kandi bagaruka banga n`eki Ruhanga ariyo nakora hati. Nibagumizamu barikwikiriza ebyahweireho kandi baruga omu nshobe egi kandi baruga n`omunvunuura mbi baza omu ndiijo. Nibaza kukoreraki ebi bigambo by`enyini ebyarugiire omu kanwa k`ow`eishe-emwe Branham ebiri kugira biti: “Tikugira ngu niinye ndikuza kutebekanisa, kureka obutumwa nibwo buratebekanise”?

Ogwe weena orikuhakanisa eki MUKAMA yagambire hamwe n`ekiatusigiire okuruga omu kanwa k`ow`eishe-emwe Branham abeihabeihirwe omwoyo nigwo gumwe nk`ogwabeihabeihire Hawa. Paulo okurugirira 2 Abakorinso 11 akaba nayenda kumurikira Kristo omwishiki oshugeine eki ow`eishe-emwe Branham nawe yabeire narwanira kandi obu hati aha muheru gwa byona, kiriyo nikirebeeka: Yesu ondiijo ariyo naburirwa; omwoyo ogundi guriyo nigukora; engiri endiijo eriyo n`eburirwa. Ahabwa maani g`okwetwa kwe kw`obwa Ruhanga, Paulo akata abantu nkaabo ahansi y`omukyeeno (Abagalatia 1:6-10). Ahatari kubanganisa kwona, eki eki ow`eishe-emwe Branham yagambire kyo kyonka kiriyo nikihakanisibwa. Oihireyo ekyo, omuntu naguma nahurira ekirikugamba ngu: “Nabi akagira ati! Nabi akagira ati!” Ebi ebyagambirwe ow`eishe-emwe Branham babasize kubyiha omu buryo bwabyo kandi tibyateebwa ahibishemereire kuba nibiza omuntebekanisa y`obwa Ruhanga eyebyahandikirwe ebirikwera. Ekirugiremu, nabi yahindurwa ekyokuburiira kyaabo kandi harebekaho n`eyindi ngiri. Abanyabwengye nibakwata byona kandi babita omu buryo nk`oku ebyahandikirwe biri. Nibaikiriza ekigambo ekyabaireho omu kutandiika kandi kigumaho ebiro byona. Omu banayabwengye abo ni hashangwamu omugore owa kyungwiirwe n`eshagama, akezibwa omukigambo, kandi akabaasa kwegaita na Kristo omu mwoyo.

N`obu kirabe kiri kityo, abaishiki abashugeine abashema nabo nibebara ngu bategyereize okugaruka kwa MUKAMA kandi beine obuhame ngu nibaza n`okuza aha kutwarwa hamwe naha bugyenyi bw`omwana gw`entaama, konka nibasigaho eki Ruhanga ariyo nakora hati. Abe Yohaana neinga Paulo (Ebyakozirwe 26:13-18) neinga shi ow`eish-emwe Branham tihariho n`omwe owabeire aine obushoborozi omuri ebyo ebi Ruhanga yamutumire kandi obubehereza bwabo bukaba buri obw`omugasho munonga omuntebeekanisa ya Ruhanga y`okujuna. Omu muringo nigwo gumwe, naanye tindetoraaniire ekyo eki MUKAMA yandagiriire kandi Ruhanga akabaatuura nagamba nanye omu bigambo ebi “Muhereza wangye”: “Muhereza wangye, ebiro byawe by`ekibuga eki nibiza kuba byahwaho … Muhereza wangye, otaritandikaho kanisa yoona … Muhereza wangye, nakwemeka okurabira omuri Matayon 24:45-47 okugabura eby`okury … Muhereza wangye, imuka oshome 2 Timoseo 4!” Ahabwangye, buri ki Ruhanga yangambiire kyona kandi hamwe n`ekihandikirwe omuri Matayo 24:45-47 kandi hamwe n`omubyahandikirwe ni OKU NIKWO MUKAMA ARI KUGIRA.

Ahanyima y`ebyo byona nitushoma omu shuura ya 25 aha nfumu yabaishiki ikumi ababaire bashugeine: Obwe reero ebyo byona ebyagambirwe omu shuura ya 24 ku biritandika kubaho-obukama bw`omu iguru buryashusha nk`abaishiki ikumi …” obwe reero eby`okurya ku biriba nibigaburwa, obwe orwari rw`omwitumbi rurya kurataho hati omu bwiire bwaitu. Aka na kaire karungi munonga omu ntebekanisa ya Ruhanga y`okujuna, kandi ogwe otari kufeera kakwaate aka ahairwe omugisha.

Ebiro makumi abiri enyimaho ow`eish-emwe Branham atakarugire omu mubiri akagira ati omu itebezo rye eririkwerwa “okutwarwa” kandi hamwe naha rwari: “N`obutumwa obu kuza kuteraana abantu hamwe. Obutumwa nibwo bui kwebembera. ‘Hati n`obwiire bw`okusimuura etabaaza zaanyu’ … reeba kishweera yaija. Ni mwimukye musimuure etabaaza zaanyu.” (okw`ikumi n`ebiri, 1965)

Omu itebezo “Okwegaite kw`omugore wa Kristo okutari kureebwa” okuruga omu kwezi kwa ikumi na kumwe 25, 1965, ow`eishe-emwe Branham hatsigaire okwezi kumwe kwonka akatwarwa akagira ati: “Yetegyereze. Konka hati reeba, omugore w`omwoyo, ku aritandika kugira okwimukibwa, ku aritandika kugaruka akatereera hamwe n`ekigambo kya Ruhanga. Garuka oreebe (noreeba?), nk`oku ebyahandikirwe, … omu biro ebyo haryabaho obutumwa bw`okweyerera ngu bukwate ogwe mugore, bukwate ogwe mukazi owatoreinwe.”

Omu itebezo ry`ow`eishe-emwe Branham ry`ahakamanyiso ka mushanju, akaggira ati: “Nibubaasa kuba buri bwe bwiire. Nebaasa kuba eriyo shaaha, ngu ogu omuntu mukuru kandi ow`ekitinisa ou tutegyereize okugira ngu aije nabaasa kwija. Obundi obuhereza obu omu ngyereizeho kugira ngu mbase kugarura abantu aha kigambo bubasize kutekaho omusingye; kandi ekyo ku kyakuba kyaakuzirwe, ninza kuba nimbatsigaho ebiro byona. Tihari kuza kubaho bantu babiri omu bwiire bumwe. N`oreeba? Ku kyakuba kiri kityo, we naaza kweyongyera, aha iguru, reero nyowe nkyendeere. Tndikumanya. Kwnka mbasize kuheebwa Ruhanga omugisha gw`okureeba kandi nk`etegyereza nk`oku kiri (see, see), nk`oku kibasize kushwekuurwa. N`ahabw`ekyo ago nigo mazima” (okw`akashatu 24, 1963).

Aha muheru gw`eittebezo eri, ow`eishe-emwe Branham akashaba ati: “Reero, MUKAMA, ninshaba ngu onyambe. Natandika kuhwa amaani, MUKAMA. Ninkimanya ngu tinkineyo biri bingi omu maisho, nahabw`ekyo ninshaba ngu nyambe. Reeka mbe ohikire, MUKAMA, kandi mbaase kubeera kimwe owa mazima goona okugira ngu mbaase kwekoora obu tumwa nk`oku nayemekirwe kugira ngu mbaase ku bwekoroora. Kandi obwire bwangye kubwa kuhika bw`okuta ebikwato ahansi, kundiba nahikire aha mugyera, kandi n`ebingonzi bikatandika kutahamu, O Ruhanga mbaatse kukwtsa ondiijo muntu egi rurara eyaira oraaze kuba omwetsigwa nayo, MUKAMA, kandi orikuza kukwata amazima goona.” Ruhanga aketwrira entumwa ye, konka itwe tukasigaza obutumwa kandi buriyo nibutwarwa omu maisho omunsi yoona. Rurara y`omwoyo (Abaefeso 6:10-20) ebasize kunkwasibwa.

“Ebi nibyo bigambo by`ogwo oine rurara y`amoogi abiri arikugamba…” (Okushuuruurirwa 2:12).

“Ahakuba ekigambo kya Ruhanga kiine amagara n`amaani, kiine obwogi bwingi okukira rurara yoona ey`amoogi abiri, nikicumita kihika ahu kitanisiza amagara n`omwoyo, engingo n`omushokooro, kandi kirahuka ku caaka ebi omuntu arikuteekateeka n`ebi amaririire omu mutima gwe kukora.” (Abaheburaayo 4:12).

Omu kwezi kwa munaana 23,1964, ow`eish-emwe Branham akahereza okwehanangiriza oku: “Ekintu kimwe kyonka eky`orikubaasa kwetsiga ni IKU NIKWO MUKAMA ARIKUGIRA okurugira kimwe omu Baiburi. Hati ekanisa, aho honyini niho ngyerizeho kubarindira, baana bangye. Kandi ku hakugira ekyampikaho kandi Ruhanga Akanyiha omunsi egi, eki mutarikirugaho, mugume nimukijuka n`omutima gwanyu gwona: mugume n`ekyo kigambo. Mutari reka ekyo kigambo. Ekindi kintu kyona ekiteine kakwate n`ekigambo, mutarikikiriza, n`obu kiriba nikishushwa kita. Obwe omanye ngu kihikire.”

Abaishiki abashugaine abanyabwengye nibaikiriza buri kigambo kya Ruhanga kandi hamwe na buri kyaraganisiibwe kyona, nibebemberwa okuruga omu mazima kuza omu gandi kandi beiniire kimwe akakwate n`eki Ruhanga ariyo nakora hati. Tibaine matabaaza gonka, okwaaka okwihaho beinire kimwe akakwate n`omwoo weena, ekiri kubeebembera okutaaha omu mazima. Amacupa gaabo gaijwiire amajuta, ekiri kumanyisa ngu baryagira omugabo aha bugyenyi bw`omwana gw`entaama nk`oku ebigambo bya MUKAMA waitu birikugira. Konka ekyo kitakabaireho, omu bwiire bw`okwetwa kurugayo kandi n`okwetebekanisa, nibetegyereza obuhereza obu oburi kwegyesa, oburiyo nibugyenda omu maisho hati, nk`oku enyimaho babasize kwetegyereza obuhereza bw`obunabi. N`obu kirabe kiri kityo, Ruhanga tari Ruhanga w`ebihwireho, kureka ni Ruhanga wa hati.

Obujurizi bwa Thomas Schmidt

Omu kwezi kwa mwenda 2009, nyowe n`ow`eishe-emwe Daniel tukatunga omugisha gw`okubugana ow`eishe-emwe Fred Sothman obu twabiire tutayayiire omuri Jeffersonville. Omu bwiire obwe akaba aine emyaka 93 y`obukuru kandi tukashanga ari omu magara marungi kandi n`omutwe gwe guri kukora gye. Ayekundiire akaha obujurizi bwe aha￼ murimo gwa Ruhanga ogu yarabiize omuri ow`eishe-emwe Branham okukira munonga ahakikwatireine n`ekiconco ky`obwa Ruhanga eky`obutambi. Kandi obwe egi tiyo yabaire eri enshonga nkuru y`oruzindiko rwaitu. Ahanyima y`okugamba omwanya muraingwa, tukabuza ow`eishe-emwe Sothman aharuterane rumwe rw`ow`eishe-emwe Frank hamwe n`ow`eishe-emwe Branham, oru nawe yabaire arimu. Akaijuka kandi yagira ngu ow`eishe-emwe Branham akagambira ow`eishe-emwe Frank ngu “naaza kugaruka Bugirimaani n`obutumwa obu.” Eki, n`obu kirabe kiri kityo, kikaba nikikwata aha ruterane rw`omuri Dallas, Texas, omu mwaka gwa 1958. Ahanyima y`okweyongeryo kubuririza aha ruterane omu kwezi kwa ikumi n`ebiri 1962, ahu ow`eishe-emwe Branham yagumire nagaruka omu kutumwa kwa MUKAMA yahaire ow`eishe-emwe Frank omu kwezi kwa kana 2, 1962, ow`eishe-emwe Soyhman akagarukamu ati, “ekyo kihikire. Ago n`amazima.” Tarahamize buhamya bigambo ebyabaire biri omu kutumwa: “Omuhereza wangye, obwiire bwawe bw`eki kibuga nibuza kuba bwahwaho…” kwihaho akagaruka yahamya ogu ow`eishe-emwe Branham akingyera yagira ati: “Rindaho okugabura ebyokurya okuhitsya obu orabitungye byona … Ebyokurya biri omu matebezo gaha ntaambi…” Ahari itwe oru ruzinduko rukaba ruri orw`okushemererwa kandi oruri kugaruramu amaani, namunoonga omu bujurizi obwabaire butekatekirwe oburi kukwata aha ruterane orw`omuri Dallas omu kwezi kwa mukaaga 1958.

Obujurizi obu nibuhebwa ahabw`okuhereza Ruhanga ekitinisa kandi nibwoherezibwa abo abatakaikirize ngu MUKAMA we wenka akegambira okutumwa kandi okutumwa oku kuri okw`omuhendo munonga aha bikwatireine n`entebekanisa ya Ruhanga y`okujuna. Kandi n`obu twabaire tutakagire kutayaaya n`ow`eishe-emwe Sothman, tukaba twaherize kwikiriza obujurizi bw`ow`eishe-emwe waitu n`emitima yaitu yoona kandi tubasize kuhebwa omugisha muhango munonga ahabw`obuhereza bwe okuraba omu myaka yoona.

Ruhanga tahinduka okwihaho aguma nagyenda omu maisho ri kukora emirimo ye y`obwa Ruhanga nk`oku ebyahandikirwe biri kukijurira. Manya obwire bw`orimu n`obutumwa bwabwo!

Aha kikwatireine n`okwetwa kwe, ow`eishe-emwe frank tayegamiire munonga aha bujurizi bwaitu kwihaho nabaasa kugamba n`obweigye bwingi nk`oku Paulo nawe yagambire: “Nimugira ngu twatandika kugaruka kwehimbisa? Nari shi, nitwetenga ebaruha z`okutusiimisa, ezi muhandikiire, nk`oku abandi beetenga? Imwe mwenka niimwe baruha y`okutusiima, ehandikirwe omu mitima yaanyu, erikumanywa kandi ekashomwa abantu boona…” (2 Abakorinso 3:1-2).

Ekigaaniiro hamwe n`ebyarugiremu

Nk`oku tutwiire nitubagambira omu bitabo enyimaho, kukaba kuri okwezi kwa mukaaga ebiro 12, 1958, omu ruterane ruhango omuri Dallas, Texas, orwabaire rutebekanisibwe Gordon Lindssy, obu nasherura oruterane oru ow`eishe-emwe Tomasi oahureire obuhame okuruga omu kanwa ka munywaani w`ow`eishe-emwe Branham owa ahamara owabaire ariho omu kaire ako. Ahanyima y`ekiganiiro, ow`eishe-emwe Branham akangira ati: “MUKAMA akuhe omugisha kandi agume naiwe!” Kuyagiire aha kituuti omu mwebazyo ogwe, akagira ati: “Hati hati, omushaija okuruga Bugirimaani anteireho omukono gwe, hati hati, ahu twabaire twine abantu nk`omutwaaro gumwe ababaire nibahindukira Kristo buri kiro: obwe tuikutunga abantu emitwaaro etaano barikuhindukira Kristo omu biro bitaano.”

Enterane zombiomuri America hamwe n`omuri Bugirimaani zoona zikabaho omu kubaho kwa Ruhanga. Enkumi n`enkumi z`abantu zikeyongyera kumanya bitsya nk`oku bihandikirwe omuri Baiburi. Okwiha obu enterane z`omuri Karlsruhe, omuri Bugirimaani zabaho omukwezi kwa munaana 1955, akashwa ngu nyowe n`ow`eishe-eme Branham twatunga obuzaare bw`omutaano. Ebigambo bye aha muheru gw`ekigaaniro omuri dallas, birikugira biti: “Noija kugaruka Bugirimaani n`obutumwa obu,” bikaba biri okuragiirwa okuri kwera ahari nyowe. Kandi nabwe, nkaba naherize n`okutandika amagara amatsya okwe omuri Canada, kandi nkaba naherize n`okugarurayo n`enju. Konka ahanyuma y`okuhurira ebigambo ebyabaire nibigira ngu ninza kugaruka Bugirimaani n`obu butumwa, nkabaasa kukoma ebyabaire binyanguhiire naagaruka Bugirimaani nyowe na famire-yangye omu mwaka ogwe nigwo gumwe.

Hariho ebintu bingi eby`okubamanyisa okuruga omu myaka makumi ataano ndikuhereza MUKAMA. Eky`omugasho ekirikukirayo ekinatungire n`okutumwa kwangye oku MUKAMA omwesigwa yanyehereire omu kwezi kwa kana 2, 1962. Kukaba kutari “Eego hamwe na Amiina, OKU NIKWO MUKAMA ARIKUGIRA.” Kandi nabwe nimanyira kimwe obujunanizibwa obukwatagaine n`ekyo. Mbasize kukora nyomushana hamwe na nyekiro, ndi kuburira, nka vunuura kandi nkahandiika kandi nyowe nk`omuntu mbatsize kutwaara obutumwa obu obwa ahamuheru omu mahanga agarikurenga 150.

Ninza kugumizamu ndikutwaara oku kweetwa kwangye omu maisho obwe MUKAMA ku araabe akikunzire kandi akimpereiremu embabazi. Ninza kuburiira ekigambo ekitafungwiire (2 Timoseo 4:1-5). Kandi ninza kugaburira ekyokurya ky`omwoyo abantu ba Ruhanga obwe ndikugabura buri kimwe kyona eki baatusigiire (Matayo 24:45-47). Nk`oku Paulo yagambire aha bakozi bagyenzi be Silivaano hamwe na Temiseo abaaburire ekigmbo nikyo kimwe omu biro ebyo, omu muringo nigwo gumwe naanye nimbaasa kutwariramu n`abeishe-emwe boona omunsi yoona nabo abarikuburira ekigambo nikyo kimwe, obutumwa bumwe, enyegyesa zimwe za Baiburi kandi bari kugamba ebyokurya by`omwoyo obwe bakwataniise naanye. Omugore nahurira kandi ikiriza kandi ayeteekateeka.

Ebiri kubaho omu bwiire bw`aha muheru

Hariho ebyahandikirwe biingi ahari aka kaire akuturimu kandi ak`omutaano. Harimu eishomo ry`okutahikirira, okuriyo nikweyongera n`amaani, obutabanguko omu mahanga, hamwe n`okushoberwa okuri kushangwa buri hamwe hoona. Abantu boona nibashaba obuyambi konka obuyambi obwe tihariho ahu buri. Tihakahabagaho enterane eza maani ezirabeireho nk`ezibeireho omwaka ogu. Ekyokugambaho ekikuru n`eibura rya sente hamwe n`ebyentasya omunsi yoona. Nooha owabaire arahurireho amahanga mingi nigakyena kandi naza baanka nyingi zirikukingwa? Omu kushoberwa obwe bariyo nibaronda eky`okumaraho ebi, amahanga goona nigayambana omu by`entasya ahabw`okuba eihanga niribisibwaho erindi.

Vatiakani nayo oburi hati eriyon`ebitahamu. Neyenda ngu hatandikweho ekitongore ky`ensi yoona ky`okureberera eby`entasya by`amahanga goona, “Baanka y`ensi yoona.” “N`obujunanizibwa bw`abantu b`omugigi ogu okureeba kandi bakaikiriza empindahinduka eziriyo nizibaho omunsi okugira ngu buri omwe weena omunsi yoona atungye ekirungi.” Okwe nikwo kihandikirwe omu kihandiiko “ky`orukiiko rw`abanyadiini abakuru omukereziya enkatorika orw`oburinganiza hamwe n`obusingye.” Nikigyenda omu maisho kigira kiti: “omwoyo gwa Babeli gukahwaho. Oburi hati nitwetenga omwoyo gwa Pentekoti, omwoyo gw`okutuura omuka emwe.” (Vatikani Radio, kwaikumi 24, 2011).

Okurugirira ahari nabi Danieli obutegyeki bw`ensi bw`okumarira nibuza kushonshomera ensi yoona kandi bugigyeme okuza omu bumwe. Eki nikirugaho hakurataho ekindi, okuhisya obu buri kintu kyona kiragaitirwe ahansi ya manvuuri emwe mpango. Eby`entesya by`ensi yoona, obutegyeki bw`ensi yoona, ediini y`ensi yoona-buri omwe nayakiirwa buri hamwe hoona.

Abo abaatoreinwe bonka, ekanisa ey`amazima eya Yesu Kristo neguma omu burinzi bwa Rukira boona (Zaaburi 91), kandi amazima ge nigo bweshereko bwabo (Zaaburi 40:11). Omunsi harimu obuhabe bwonka ahabw`okuba obwebembezi bwona nibworobera omugabe w`ensi egi kandi nibukozesibwa amaani g`omubi. Konka okurugirira aha ki Ruhanga yaraganiise, Ruhanga ow`obushoborozi bwona naija kuteraho abantu be oburinganiza obutahwaho: “Eby`oburyo ndyabigira omugoye gw`okugyeresa, n`okuhikiirira nkugire kariisho…” (Isaaya 28:17). Kandi nk`oku kihandikirwe omuri Danieli 7:26-27, Ruhanga ow`omu iguru naija kutandikaho obugabe bwe omu biro by`okuhendera kw`obugabe bw`ensi yoona nikwo millennium etandike (Okushuuruurirwa 11:5). Obwiire butwiriire haihi.

Ripoota erikukwata aha buhereza obw`heeru obw`emyeezi eya okw`amwenda, okwa ikumi hamwe n`okwa ikumi na kumwe 2011

Ezi nizo ngyendo zangye z`okuburira aheeru omu bigufu omu myeezi eshatu ehingwireho:

Omu kwezi kwa mwenda 10 hamwe na 11 tukaba twine entarane z`omutaano omuri Donetsk, Ukraine omu abaishe-emwe na baishe-emwe kazi babaire bari okuruga omu mahanga agabaire getorweire agakugamba kandi gakahurira orurimi rw`oru Russia. Ow`eishe-emwe Paulo Scmidt akanshendekyereza kandi niwe yabaire ari kumpindurira.

Omu kwezi kwa mwenda ebiro 17 hamwe n`ebiro 18 nkaburira omuri Lyon, France ahu abaishe-emwe hamwe na baishe-emwe kazi n`okurugira kimwe omu mahanga agandi aga Bulaaya, Ruhanga akatuha emigisha mingi.

Omu kwezi kwa ikumi 9 tukagira oruterane orwabaire ruhairwe omugisha omuri Rome. Abantu baingi okuruga omuri Italy, bakaba barurimu.

Okuruga omu kwezi kwa ikumi ebiro 12 okuhikira kimwe ebiro 22, nkatayayiraho amaknisa agamwe omuri Phnom Penh, cambidia kandi nanomukibuga kya Ho Chi minh, Vietnam. Rukaba ruri orutayaayo rwangye rwa kabiri omu mahanga aga. Amatebezo gakaba nigahindurwa okugata omu rurimi rw`eihanga, bakwata amaraka kandi bagokyesamu. Ekyakuratsireho ekyo kugaba amatebezo agu bakwatsire aha ntambi kikaretaho empinduka mpango aha baikiriza ab`omuri ago mahanga.

Orugyendo oru rukahenderera omuri Phillippines. Omuri Manila tukagiramu oruterane hamwe nabaishe-emwe, kandi ababurizi barikureenga 30 ab`obutumwa bakaba bari naitwe.

Ahanyuma y`okuhumuraho omwanya muraingwa, oruterane rw`okwikirizana rwijwiire Rukundo ya Ruhanga rukabaho omu rurembo rwa Graz, Austria, omu kwezi kwa ikumi ebiro 29. Eby`okwijukwaho okurugira kimwe omu myaka ehingwire nka 40 nibihamya busya ngu Ruhanga n`omwetsigwa.

Nk`oku bari kukora buri kwezi, abaikiriza abesigwa bakaterana kuhurira okuburiirwa kw`ekigambo kya Ruhanga aha Sande y`aha muheru y`okwezi kwa ikumi omuri Zurich, Switzerland.

Omu biro by`okurugira kimwe omu kwezi kwa ikumi na kumwe ebiro 10 okuhikira kimwe ebiro 20, orutayaayo rw`okubanza omuri Angola, ahu enkumi n`enkumi z`abantu bahuriire ekigambo omu bishaayi by`endembo ibiri ekya Luanda hamwe n`ekya Cabinda. Omu kushaba kwa hamwe kw`okuhendera, okuramya hamwe n`okutendereza bikaretwa omu maisho ga Ruhanga kandi n`ahari buri muheru gwa buri itebezo.

Enterane ezakuratsireho ez`omuri Zimbabwe, ez`omuri Harare hamwe na Bulawayo, nazo Ruhanga akaziha omugisha.

Omuri Blantyre, Malawi, oruterane rw`okubanza rukaba ruteekatekirwe kuba omukanisa y`obushatu y`ekipentekoti. Omuburizi aha muheru gwa savisi kuya yatwiire ngu tarikuza kwikiriza Butumwa, abatoreinwe boona bakaimuka kumuhakanisa. Oruterane orw`okumarira orwabaire omuri Lilongwe, rukaba obusinguzi oburi kutangaariza kimwe bw`amazima.

Omuheru gw`orutayaayo gukabaho omu kwezi kwa ikumi na kumwe ebiro 20 omuri Johannesburg, south Africa. Okurugirira aha beishe-emwe abu twashangireyo, abaikiriza abarikuhika nka 1,500 bakaija kuterana.

Omu biro ebiri kwija, tindikuza kubaasa ezindi ngyendo za hare nk`omu myaka ehingwire enyimaho. N`ekyomugasho munonga ahariinye okugira ngu mbaase kuta omutima gwangye namunoonga aha mahanga amaakya agu ntabasize okutayayira okwe hare munonga.

Ruhanga atuhaire embabazi okureeba ngu abaishe-emwe baingi omu mahanga goona ag`omunsi yoona nibaija na bantu baabo omuri za savisi ezirikuba hanu omuri Krefeld aha sande y`okubanza buri kwenzi. Aha muheru gw`esande omu kwezi kwa ikumi na kumwe, abantu abarikuhika nka 844 batwegaitiraho aha mbeho, kandi omuhendo gw`abantu guriyo nigweyongyera buri kwezi.

Amatebezo nigaburirwa omuri Girimaani kandi nigahindurirwaho omu ndimi 12 zitarikushuahwana. Omuhendo gwa za DVD eziri kwoherezibwa buri kwezi guhikire 6,700 oburi hati.

Obwe tutaireho oburyo bw`emiringo yoona, kiriyo ni kihikirira ngu obutumwa obu obw`ahamuheru nibuburirwa abantu boona, omu ndimi zoona, kandi hamwe n`omumahanga nk`obujurizi.

Omu mazima ninyenda kusiima imwe mwena, abaishe-emwe nabaishe-emwe kazi abakundwa ahabw`okuhagira n`obwesigwa kandi mukatwaara omu maisho ogu murimo gwa Ruhanga n`eshaara zaanyu kandi hamwe n`ebiconco. Reka nshabe MUKAMA abazimurire. Nikiza kuba eky`omuhendo munonga okuguma turi abesigwa okuhitsya aha kumarir, ahabw`okuba emariira eryajweka ekirunga hamwe n`obusinguzi bw`obwa Ruhanga.

“… niwe aribagumya okuhitsya aha muheru, mukashangwa mutaine ky`okuhanwa aha kirokya MUKAMA waitu Yesu Kristo.” (1 Abakorinso 1:8)

Ahabwogwo owatumirwe

￼

Kuwakuba noyeenda kutuunga aha bitabo byeitu, nobasa kutuhandikira ahari aduresi egi

Mission center

P.O Box 100707

47707 Krefeld

Germany

Nobaasa kuza ahamutimbagano gwa intaneti ahabwenterane zeitu za buri kwezi omusaande y’okubanza buri kwezi orwamukaaga omumwazyo sha 7:30pm, ahasaande omukasheshe 10:00am. Amatebezo nigahurirwa omu ndimi mushanju z’ensi yoona zitari kushushwana. Enterane ezomuri Zurich nobasa kuzitungira aha mbeho aha saande erikushembayo buri kwezi 2:00pm kandi ziri omurugirimaani hamwe n’omurufaraansa. Yegeite ahaki Ruhanga ariyo nakora hati omuntebekanise ye y’okujunwa!

Homepage: http://www.freie-volksmission.de

E-mail: E.Frank@freie-volksmission.de

Phone: +49-2151/545151

Fax: +49-2151/951293

OR

www.misia.sk

E-mail:gospel2nations@misia.sk

Tel: +256(0)786 892 319

© Owabihandiika kandi owabishohoza E.Frank

Ekishushani okuruga Phnom Penh, Cambodi

Ekishushani eki nikyereka ekicweeka kimwe ky`abantu baingi omu kishayi kya Luanda, Angola

Oruterane omuri Johannesburg

Oruterane omuri Rome, Italy

Ekishushani okuruga Graz, Austria.